Prezentatorul de televiziune Carlo Conti va fi noul director artistic şi prezentator oficial al Festivalului Cântecului Italian de la Sanremo în următorii doi ani, a anunţat miercuri Radioteleviziunea italiană (Rai), citată de agenţia de presă ANSA, potrivit Agerpres.
Născut la Florenţa, Carlo Conti, în vârstă de 63 de ani, îl va înlocui pe Amadeo Sebastiani, în vârstă de 61 de ani, care a renunţat la acest rol după ce a prezentat cinci ediţii de succes ale concursului muzical televizat, inclusiv pe cea din acest an.
Carlo Conti se va afla astfel la conducerea celui mai important eveniment naţional multi-media organizat de Rai şi de Municipalitatea din San Remo, precizează un comunicat al Radioteleviziunii italiene.
Prezentatorul toscan, celebru pentru tenul său permanent bronzat, a prezentat de-a lungul anilor unele dintre cele mai populare emisiuni ale postului de televiziune Rai.